Document ID: 32005D0591

KOMISJONI OTSUS,
26. juuli 2005,
millega muudetakse 2003. aasta ühinemisakti XII lisa B liidet teatavate Poola kala-, liha- ja piimasektori ettevõtete suhtes
(teatavaks tehtud numbri K(2005) 2813 all)
(EMPs kohaldatav tekst)
(2005/591/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemise tingimusi käsitlevat akti ja Euroopa Liidu aluslepingute kohandusi, (1) eriti selle XII lisa 6. peatüki B jao I alajao punkti 1 alapunkti e,
ning arvestades järgmist:
(1)
Poolale on antud üleminekuperiood teatavate 2003. aasta ühinemisakti XII lisa B liites loetletud ettevõtete osas.
(2)
2003. aasta ühinemisakti XII lisa B liidet on muudetud komisjoni otsustega 2004/458/EÜ, (2) 2004/471/EÜ, (3) 2004/474/EÜ (4) ja 2005/271/EÜ. (5)
(3)
Vastavalt Poola pädeva asutuse ametlikule avaldusele on veel neli kala-, liha- ja piimasektori ettevõtet ajakohastamisprotsessi lõpule viinud ja täidavad nüüd täielikult ühenduse õigusakte.
(4)
Seepärast tuleks 2003. aasta ühinemisakti XII lisa B liidet vastavalt muuta.
(5)
Alalist toiduahela ja loomatervishoiu komiteed on käesoleva otsusega ettenähtud meetmetest teavitatud,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisas loetletud ettevõtted kustutatakse 2003. aasta ühinemisakti XII lisa B liitest.
Artikkel 2
Käesolev otsus on adresseeritud liikmesriikidele.
Brüssel, 26. juuli 2005

Labels: 17
0
7
6
18
15